ינון מגל

ינון אלישע מגל (נולד ב-27 באפריל 1969, ט' באייר ה'תשכ"ט) הוא עיתונאי, איש תקשורת, מגיש טלוויזיה ורדיו ישראלי. מגיש את 'הפטריוטים' בערוץ עכשיו 14, ומשדר תוכנית יומית עם בן כספית, בתחנת הרדיו 103fm. בעבר הגיש את מבט בערוץ הראשון והיה לעורך הראשי של אתר וואלה וחבר כנסת מטעם מפלגת הבית היהודי בכנסת העשרים. מגל נולד בבת ים. אביו, יוחנן הלוי מגל, היה קצין החימוש של פיקוד מרכז (בדרגת אל"ם), בן למשפחה חקלאית מעפולה. אמו עדנה הייתה מזכירה רפואית. גדל בבת ים ולאחר מכן בשכונת רמות בירושלים. למד בתיכון ליד האוניברסיטה. יש לו שני אחים ואחות. מגל שירת בצה"ל כלוחם בגדוד 202 של חטיבת הצנחנים, ולאחר מכן כקצין וכמפקד צוות בסיירת מטכ"ל. השתתף בין השאר במבצע עלם חמודות לחטיפת השייח' עובייד. השתחרר בדרגת סרן. לאחר שחרורו מהצבא, התקבל לקורס קריינות ב"קול ישראל", שלאחריו החל לעבוד כקריין, ולאחר מכן ככתב חדשות. משם עבר לגלי צה"ל, שם שימש ככתב לענייני שטחים. בהמשך החל לעבוד בחדשות 10 ככתב לענייני צבא. בשנת 2004, בעקבות התוכנית "עובדה" עם אילנה דיין, שעסקה ב"פרשת סרן ר'", בה הואשם קצין בהריגתה ללא צורך של פלסטינית בת 14 סמוך לציר פילדלפי, הכין מגל כתבה המציגה את גרסתו של הקצין. בשנת 2005, בעת שסיקר את תוכנית ההתנתקות, האשים מגל את התקשורת בכך שהיא אינה אובייקטיבית בנוגע לתוכנית. על כך ועל חלקו בחשיפת האמת ב"פרשת סרן ר'", זכה ב-2006 בפרס לביקורת התקשורת של האגודה לזכות הציבור לדעת: ”על נכונותו לבקר עיתונאית עמיתה, שהיא בבחינת 'אורים ותומים' בתקשורת, וכן על האומץ לתקוף חזיתית את התקשורת כולה”. אחד מתפקידיו המשמעותיים ככתב שטח היה סיקור מלחמת לבנון השנייה בערוץ 10. בין פרסומיו הבולטים של מגל: תמונות ראשונות ובלעדיות שהביא מהבונקר הממשלתי בהרי ירושלים. ריאיון בלעדי עם העציר הנמלט אברי רן (ממנהיגי "נוער הגבעות") ממקום מחבואו. הקלטות הרמטכ"ל דן חלוץ אחרי מלחמת לבנון השנייה. הריאיון האחרון עם הרב חנן פורת לפני מותו. בתחילת 2008 עזב מגל את ערוץ 10 והחל להגיש את "מהדורת מבט" החדשה, לצד מרב מילר, ובמקומם של גאולה אבן-סער וחיים יבין שהגיש את המהדורה במשך כ-40 שנה. הרייטינג של המהדורה נותר יציב לאחר כניסתו לתפקיד. בדצמבר 2011 התמודד לתפקיד מפקד גלי צה"ל, אך לבסוף נבחר ירון דקל. ביוני 2012 עזב את תפקידו כמגיש חדשות בערוץ הראשון. מגל טען להתעמרות מצד מנהליו, ובאוקטובר באותה שנה הגיש תביעה נגד הערוץ, שהסתיימה בפשרה לאחר כחמש שנים בפיצוי של כ-70 אלף שקלים. באוגוסט 2012 הצטרף למחלקת החדשות של אתר וואלה. בפברואר 2013, מונה, במקומה של טלי בן עובדיה, לעורך הראשי של האתר, במקביל לתפקידו כמגיש שידורי האולפן, מהם פרש לקראת ריצתו לכנסת ב-2015. בעקבות עבודתו בוואלה העיד בפרשת תיק 4000 על אופי סיקור האתר את ראש ממשלת ישראל בנימין נתניהו ומשפחתו. ב-28 בדצמבר 2014 הודיע מגל על סיום עבודתו ב"וואלה!" ועל הצטרפות למפלגת "הבית היהודי" לקראת הבחירות לכנסת העשרים. הוא שוריין במקום השביעי ברשימה, ובעקבות פטירת השר אורי אורבך קודם למקום השישי. הוא נבחר לכנסת ומונה ליושב ראש הסיעה ולחבר בוועדות החוץ והביטחון, ביקורת המדינה, העבודה, הרווחה והבריאות, קידום מעמד האישה ושוויון מגדרי והכנסת. בין היתר, פעל ללגליזציה של קנאביס. ב-24 בנובמבר 2015, כתבה העיתונאית רחלי רוטנר, שעבדה עם מגל במערכת "וואלה!", בפוסט בפייסבוק, שבמסיבת סיום תפקידו ב"וואלה!" התוודה בפניה מגל על משיכתו המינית כלפיה בצורה בוטה. בתגובה פרסם מגל: "ישנם דברים שנאמרו בין ידידים, לפני הפיכתי לחבר כנסת, ולא הייתי חוזר עליהם כיום. אני מבקש את סליחתו של מי שנפגע". תהודת פרסום זה הביאה עוד באותה יממה לשיחת בירור עם יושב ראש "הבית היהודי" נפתלי בנט, שבסיומה הודיע מגל על פרישתו מתפקידו כיו"ר הסיעה. המשטרה החלה בבדיקת הטענות כלפיו, בחשד להטרדות מיניות ולמעשים מגונים, ולאחר שתלונות מצד מספר נשים נוספות פורסמו באמצעי התקשורת, הודיע מגל כי הוא בטוח שאין במעשיו היבט פלילי, אולם מאחר שיש שנפגעו מהתנהלותו בעבר, החליט לפרוש מהכנסת. שלוש נשים שהוטרדו העידו במשטרה, ואישה רביעית פרסמה כי הוטרדה על ידו בפומבי. בפברואר 2016 סגרה פרקליטות מחוז ת"א את התיק נגדו. בשני מקרים נימקה זאת בחוסר אשמה ובמקרה השלישי בחוסר עניין לציבור. לאחר התפטרותו מהכנסת עסק ביזמות, בין היתר בחברת טורבינות הרוח "אנרגיה לישראל", שהוא אחד מבעליה. בנובמבר 2016 חזר לטלוויזיה, והצטרף לעונה השנייה של לילה טוב עם אסף הראל, דבר שגרר ביקורת מצד ארגוני הנשים. יחד יצרו סדרת כתבות, עד לירידת התוכנית בפברואר 2017. בפברואר 2018 הצטרף מגל לתחנת הרדיו 103fm, תחילה כמגיש מחליף של נתן זהבי בתוכנית זהבי עצבני, בהמשך הגיש כשנה תוכנית זוגית מידי בוקר עם ענת דוידוב, אותה החליף לתקופה קצרה רון קופמן. מאז ספטמבר 2019 ועד היום מגיש מגל את התוכנית ינון מגל ובן כספית לצדו של כספית ב"103fm". בדצמבר 2018 הצטרף מגל לערוץ 20. בתחילה הגיש יחד עם שמעון ריקלין את התוכנית "ריקלין&מגל" במקומו של אראל סג"ל שעזב, ושימש כפרשן במהדורת החדשות של הערוץ. מאז יוני 2019 מנחה את תוכנית "הפטריוטים" שעלתה שוב בערוץ. למגל יותר מ-400 אלף עוקבים ברשת החברתית טוויטר, ועשרות אלפים ברשתות חברתיות אחרות - בהן טיקטוק, טלגרם, אינסטגרם, פייסבוק, יוטיוב ווואטסאפ. הוא הופיע מספר פעמים במקומות הראשונים של רשימת המשפיענים בטוויטר המפורסמת על ידי ליאור מלנבוים, ואף צוין במקום הראשון ברשימה לשנת 2021. מגל נחשב לאחד התומכים הגדולים של בנימין נתניהו בתקשורת הישראלית, ובינואר 2022 יצא בקמפיין מימון המונים למימון הגנתו של בנימין נתניהו במשפטו, במהלכו גויסו למעלה מ-3.9 מיליון ש"ח, אך הכספים הוקפאו מחמת מניעה משפטית. בתחקיר של העיתון TheMarker נטען כי מגל הוא בין השותפים הדומיננטיים במנגנון הפצת המסרים שנועד לשרת את שלטון נתניהו ולתקוף את מי שנתפס כאיום עליו, יחד עם עמית סגל ויעקב ברדוגו וכ-20 אנשי תקשורת שפועלים להפצת המסרים במסגרת מנגנון זה. בראיון לעיתון מקור ראשון אמר מגל כי "אני כלי שדרכו הוא (נתניהו) מעביר דברים לציבור". בתחילת פברואר 2024 החל מגל להופיע בתחילת תוכנית "הפטריוטים" כשלראשו כובע מצחיה ועליו הסיסמה "ניצחון מוחלט", שהיא יעד של מלחמת חרבות ברזל שהציג נתניהו, ואף מכר כובעים כאלה. ביולי 2024 הושעה מגל מתוכניתו ברדיו 103FM ונרמז לקשר לקריאתו לחרם צרכנים על בנק לאומי בשל העובדה כי הם לא משדרים פרסומות בערוץ 14. ההשעיה הסתיימה לאחר שבוע. לטענת מגל הביקורת על שלל התבטאויותיו היא רק מצד "התקשורת השמאלנית", והרייטינג שלו מוכיח שהוא "עושה דברים שיש להם הרבה קהל". ב-18 בינואר 2024 הכנסת הוארה בכתום ליום הולדתו הראשון של התינוק כפיר ביבס כתום השיער, שנחטף יחד עם אחיו בזרועות אימם וגורלם לא נודע. לטענת החמאס הם נהרגו. מגל הגיב על המחווה בציוץ: "באיחור עצוב של 19 שנה הכנסת בכתום". במשדר מיוחד לרגל יום השואה 2024 השווה עיתונאים וכלי תקשורת ליהודים שפגעו בעם ישראל בתקופות של מצוקה גדולה, כגון קאפואים בשואה, מלשינים לאינקוויזיציה ושורפי אסמים בזמן המצור על ירושלים. מגל כתב דברים דומים גם בחשבון הטוויטר שלו, וספג ביקורת מעמיתים למקצוע. במאי 2024 שיתף סרטון שבו אדם אוחז נשק, לבוש מדים ורעול פנים פונה אל נתניהו כביכול מעזה, וטוען שהוא מדבר בשם 100 אלף חיילי מילואים שלא יישמעו לשר הביטחון יואב גלנט ולרמטכ"ל הרצי הלוי אלא רק לנתניהו. לובש המדים היה פעיל הליכוד שלא היה במילואים באותו זמן, ולאחר מכן הודח ממילואים. לאחר שמגל ייחס לליאור חורב רצון לחבור פוליטית לגדי איזנקוט, הגיש חורב תביעת לשון הרע נגדו. בתגובה הגיש מגל תביעה נגדית נגד חורב. מגל לא הגיש כתב הגנה ובית המשפט קיבל את התביעה וחייב אותו לפצות את חורב ב-150 אלף ש"ח ולמחוק את הציוץ נשוא התביעה. בהמשך בוטלה הפסיקה, והושגה פשרה לפיה מגל וחורב ימשכו את התביעות ההדדיות ויתנצלו זה בפני זה. תביעת דיבה שהגיש רביב דרוקר כנגד מגל ושמעון ריקלין נדחתה ב-6 בספטמבר 2023 ברובה הגדול, וכנגד פיצוי של 5,000 ש"ח לטובת דרוקר, פסק השופט הוצאות של 5,000 ש"ח לטובת הנתבעים. בדצמבר 2023 הגיש מגל תביעת דיבה בסך 300 אלף ש"ח נגד איל נוה, ממייסדי "אחים ואחיות לנשק". נוה הגיש תביעה נגדית בסך 500 אלף ש"ח. מגל, שגדל בבית חילוני, עבר תהליך של חזרה בתשובה אחרי טיול בהודו ולאחר מות אביו, ומספר שכיום הוא נע בין אורח-חיים כדתי וכמסורתי. בשנת 2005 נישא לגיתית, מעצבת פנים, ולזוג נולדו ארבעה בנים. מתגורר בתל אביב. למגל תואר ראשון בלימודי אסלאם, המזרח התיכון ומחשבת ישראל מהאוניברסיטה העברית בירושלים, אותו השלים בסוף 2011. קובץ קול זה הוא הקראה של הערך כפי שהופיע בתאריך 2018-08-03, שינויים בטקסט שבוצעו לאחר מכן אינם מופיעים בהקלטה. (עזרה) ערכים מוקלטים נוספים ינון מגל, באתר הכנסת ינון מגל, ברשת החברתית פייסבוק ינון מגל, ברשת החברתית אקס (טוויטר) ינון מגל, ביישום טלגרם ינון מגל, ברשת החברתית אינסטגרם ינון מגל, ברשת החברתית טיקטוק ינון מגל, סרטונים בערוץ היוטיוב ינון מגל, באתר כנסת פתוחה אתר yinonews קבוצת החדשות ינוניוז ב-WhatsApp ינון מגל, במיזם "אישים" לתיעוד היצירה הישראלית עמוד התוכנית ינון מגל ובן כספית, באתר 103FM דף תוכנית הפטריוטים, באתר עכשיו 14 נעמה לנסקי, ערן סויסה, ינון מגל - זן אחר, באתר ישראל היום, 18 בינואר 2013 יובל אביבי, ‏ינון מגל: "ברשות השידור יש מלחמת שבטים", באתר גלובס, 12 בפברואר 2013 יובל דרור, עלייתו של האנטי-עיתונאי, באתר העין השביעית, 31 ביולי 2014 גור וולנר, ‏"ההחלטה התקבלה ביום שישי, ומאז אני לא העורך של וואלה", באתר ‏מאקו‏, 28 בדצמבר 2014 אלינור פוקס, ‏המתמודד שלא יודע לשמור על הפה שלו, באתר ‏מאקו‏, 1 בינואר 2015 ינון מגל עונה לגולשי "הארץ": "למה הפסקתי לעשן מריחואנה", באתר הארץ, 4 בפברואר 2015 מערכת וואלה‏, ויראלי: נאום ה"אני כופר" של ינון מגל סחף את פייסבוק, באתר וואלה, 7 במאי 2015 אפרת שטרן, נציג הדתיים השקופים, באתר ערוץ 7, 10 במאי 2015 ינון מגל: המניעים של האויב לא מעניינים אותי, אנשים באתר מאקו, 20 באוקטובר 2015 אריק בנדר, ‏ח"כ מגל נאם בערבית: "לא תקום מדינה פלסטינית בין הנהר לים", באתר מעריב אונליין, 23 בנובמבר 2015 צבי יחזקאלי מארח את ינון מגל, תוכנית "נקודה טובה" באתר יוטיוב, 24 בנובמבר 2015 קובי סלע, ינון מגל מדבר על הכל, באתר ערוץ 7, 10 ביולי 2018 דוד ורטהיים, ‏בן כספית וינון מגל מנסים לגשר על התהום האידיאולוגית, באתר גלובס, 28 במאי 2020 אריק וייס, "עלה לי בבריאות": הזוגיות הרדיופונית של בן כספית וינון מגל, באתר חדשות 13, 18 ביולי 2020 לטוב ולרע: ינון מגל היום הוא "הראשון בבידור" של זמננו, באתר ישראל היום, 26 באוגוסט 2023 דוד ורטהיים‏, "נתניהו לא צריך להתפטר. השמאל הרס את המדינה, לא הייתה פרה קדושה שלא רצחתם", באתר וואלה, 28 בדצמבר 2023 פגישה עם רוני קובן עונה 8 | פרק 8 - ינון מגל, באתר כאן – תאגיד השידור הישראלי, 20 בפברואר 2024 עדי רובינשטיין, "נכון, אני ימני, אני משיחי, אני פרימיטיב, זה אני. אבל לפחות אני מבין מה המסלול שלי": ינון מגל ללא מעצורים, באתר ישראל היום, 19 בספטמבר 2024 ינון מגל: לפעמים נתניהו חושב שאני עובד אצלו. אני לא חייל של אף אחד, הפודקאסט של נדב פרי, באתר All•in ינון מגל, הרגע ההוא של הפחד, "המוסף לשבת" ידיעות אחרונות, באתר פרש, 19 בפברואר 2007 רונן ברגמן, "מדינת ישראל תעשה הכל", הוצאת כנרת זמורה ביתן, 2009; עמ' 285-287 אריה יואלי, ‏ינון מגל מספר איך חטף את השייח' עובייד, באתר "סרוגים", 25 ביוני 2015 דוד אברהם‏, "אני לא רוצה אותו על המסך, הוא משת"פ של המתנחלים", באתר וואלה, 30 ביולי 2015 ערוץ 7, פרס הוענק גם לכתב ערוץ 10 ינון מגל, באתר ערוץ 7, 18 בינואר 2006 תומר גנון, שיח לוחמים - כתבים ופרשנים צבאיים עושים חשבון נפש על האופן שבו תפקדו במלחמה, באתר העין השביעית, 1 בספטמבר 2006 ynet, הבור בירושלים: מכאן תנוהל המדינה בשעת חירום, באתר ynet, 7 בדצמבר 2003 אברי רן חתך ממעצר בית לפני כשבוע: ינון מגל פגש אותו ביער ושמע ממנו איך זה להיות פרטיזן, ומה הוא יאמר לשרון כשייפגש איתו, באתר nrg‏, 18 באפריל 2005 רביב דרוקר, רא"ל בדימוס חלוץ זרק בוץ על כתב של ערוץ 10, הבלוג של רביב דרוקר, 19 בפברואר 2008 ערוץ 7, הרב חנן פורת משוחח עם ינון מגל, באתר ערוץ 7, 4 בינואר 2011 מירב קריסטל, מרב מילר תגיש את "מבט" עם ינון מגל, באתר ynet, 13 בינואר 2008 איילה צורף, הזוג הלוהט של רשות השידור: ינון מגל ומרב מילר לא פוחדים שאנשים יזפזפו, באתר TheMarker‏, 7 בנובמבר 2008 אמילי גרינצווייג‏, ינון מגל מתקרב לתפקיד מפקד גלי צה"ל?, באתר וואלה, 18 בדצמבר 2011 חדשות, ירון דקל גבר על ינון מגל - ימונה למפקד גלי צה"ל, באתר ישראל היום, 7 בפברואר 2012 ערן בר-און, ערוץ 1: ינון מגל התפטר מהגשת "מבט", באתר ynet, 13 ביוני 2012 לי-אור אברבך, ‏ינון מגל תובע את רשות השידור בגין התנכלות, באתר גלובס, 10 באוקטובר 2008 אורן פרסיקו, פיצוי מאוחר - רשות השידור תשלם כ-70 אלף שקל לינון מגל, באתר העין השביעית, 1 בנובמבר 2017 לי-אור אברבך ורועי גולדנברג, ‏ינון מגל מצטרף למחלקת החדשות של אתר וואלה, באתר גלובס, 2 באוגוסט 2012 שינויים בצמרת וואלה: ינון מגל ימונה לעורך הראשי, באתר ‏מאקו‏, 7 בפברואר 2013 לי-אור אברבך, ‏ינון מגל מצטרף לבית היהודי - עוזב לאלתר את אתר וואלה, באתר גלובס, 28 בדצמבר 2014 מורן אזולאי, ינון מגל ישוריין ברשימת הבית היהודי, באתר ynet, 28 בדצמבר 2014 אבי שאולי, ינון מגל מצטרף לבית היהודי: התראיין הבוקר לגלי צה"ל ואמר "החלטתי לקפוץ למים", באתר ביזפורטל, 28 בדצמבר 2014 מגזין קנאביס, ינון מגל פרש מהכנסת – חוק הקנאביס יידחה, באתר קנאביס, ‏30 בנובמבר 2015 עמיחי אתאלי ואדוה כהן, עוד עדויות על ח"כ ינון מגל: "נגיעות, שריקות, נשיקות בפה ללא הסכמה", באתר ynet, 25 בנובמבר 2015 אלי סניור וטובה צימוקי, המשטרה בהודעה רשמית: בודקים פרשת ההטרדות המיניות של ינון מגל, באתר ynet, 25 בנובמבר 2015 אלי סניור ומורן אזולאי, ינון מגל נחקר באזהרה בחשד להטרדות מיניות, באתר ynet, 24 בדצמבר 2015 יניב קובוביץ,, עדויות שהגיעו ל"הארץ": ינון מגל נגע בישבנים של נשים וניסה לנשקן; המשטרה הקימה צוות בדיקה, באתר הארץ, 24 בנובמבר 2015 מערכת ערוץ התרבות, ‏עדויות נוספות על ינון מגל: "כולם ידעו שיש ינון כזה", באתר ‏מאקו‏, 24 בנובמבר 2015 עמרי נחמיאס‏, עקב הטענות להטרדה מינית: ח"כ ינון מגל הודיע על פרישה מהכנסת, באתר וואלה, 30 בנובמבר 2015 אריק בנדר, ‏ינון מגל הודיע על התפטרותו מהכנסת, בשל הטענות להטרדה מינית, באתר מעריב אונליין, 30 בנובמבר 2015 איתמר ב"ז, אנדרטאות חיות, ניידות ומעוותות, באתר העין השביעית, 20 בספטמבר 2024 איציק סבן, המשטרה: יסגר תיק החקירה נגד ינון מגל, באתר ישראל היום, 25 בינואר 2016 אלי סניור, המשטרה: לא התגבשה תשתית ראייתית נגד ינון מגל, באתר ynet, 25 בינואר 2016 צבי זרחיה, הקריירה החדשה של ינון מגל, באתר TheMarker‏, 21 ביוני 2016 דוד ורטהיים‏, ינון מגל חוזר לטלוויזיה: יחבור לאסף הראל בעונה החדשה, באתר וואלה, 14 בנובמבר 2016 בן בירון, ‏ביקורת על מינוי מגל: "כבר מזמן שמטרידן לא קיבל פה פרס", באתר ‏מאקו‏, 14 בנובמבר 2016 וואלה ברנז'ה‏, עם כל הכבוד לטוויטר: ינון מגל חוזר לתקשורת, באתר וואלה, 12 בפברואר 2018 103fm מציגה: תוכניות הבוקר החדשות, הודעה לעיתונות, אתר "סקופר", 23 באפריל 2018 איתי שטרן, רון קופמן הושעה מ-103fm בגלל ראיון עם יעקב ברדוגו, באתר הארץ, 2 בספטמבר 2019 מערכת ערוץ 20, ברוך הבא: ינון מגל מצטרף לערוץ 20, באתר ערוץ 20, 20 בנובמבר 2018 אוריאל בארי, ‏רשמית: זהו התפקיד החדש של ינון מגל, באתר "סרוגים", 20 בנובמבר 2018 התגעגעתם? הפטריוטים חוזרים, באתר כיפה, 12 ביוני 2019 דנה גוטרזון, ‏מאחורי דירוג המשפיענים בטוויטר: "קיבלתי מאות תגובות, גם לא יפות", באתר ‏מאקו‏, 12 באפריל 2022 ציוץ של Lior Malenboim - ליאור מלנבוים ברשת החברתית אקס (טוויטר), 5 בינואר 2022 ינון מגל במתקפה על נתניהו: 'יכול לצמצם נוכחות', באתר "סרוגים", 26 באפריל 2023 ציוץ של ינון מגל ברשת החברתית אקס (טוויטר), 16 בינואר 2022 נתניהו, לעולם לא תצעד לבד! - Givechak, באתר givechak.co.il אמיר אטינגר, ‏עד קבלת אישור: הבנק הקפיא את הכסף מקמפיין התרומות לנתניהו, באתר "סרוגים", 6 במרץ 2022 רפאלה גויכמן, בתוך מכונת הרעל: כך פועל מנגנון התעמולה היעיל ביותר שנראה בישראל, באתר TheMarker‏, 7 בינואר 2024 ינון מגל חושף את רמת הקשר שלו עם נתניהו, באתר "סרוגים", 18 באפריל 2024 חן אגרי, ניצחון מוחלט לחשבון הבנק של ינון מגל?, באתר העין השביעית, 7 ביוני 2024 רן בוקר, בצל הקריאות לחרם נגד בנק - ינון מגל הושעה מרדיו 103, באתר ynet, 21 ביולי 2024 אחרי הסערה וההשעיה: ינון מגל יחזור לשדר ברדיו 103, באתר "סרוגים", 24 ביולי 2024 הידברות (2024-08-15), "שורפי האסמים התעוררו. הם מדליקים את המדינה": ינון מגל בריאיון סוער, נבדק ב-2024-08-19 פגישה עם רוני קובן עונה 8 | פרק 8 - ינון מגל, באתר כאן – תאגיד השידור הישראלי, 20 בפברואר 2024 ציוץ של ינון מגל ברשת החברתית אקס (טוויטר) "אם אין לך משהו טוב להגיד - פשוט תסתום": בת דודתה של שירי ביבס זועמת על ינון מגל, באתר ישראל היום, 19 בינואר 2024 ציוץ של ינון מגל ברשת החברתית אקס (טוויטר), 6 במאי 2024 חייל מילואים קורא בסרטון למרד ברמטכ"ל ובשר הביטחון - מצ"ח חוקרת, באתר ‏מאקו‏, 25 במאי 2024 מיכל בקשי, מצ”ח חוקרת את החשוד בסרטון הפייק נגד שר הביטחון והרמטכ”ל, באתר עכשיו 14, 26 במאי 2024 לירן תמרי, רענן בן צור, זה החשוד בפרסום סרטון ההמרדה, באתר ynet, 28 במאי 2024 אבי כהן, בעקבות הציוץ נגד ליאור חורב: ינון מגל יפצה את יועץ התקשורת ב-150 אלף שקלים, באתר ישראל היום, 6 בפברואר 2023 שלמה פיוטרקובסקי, ‏דרוקר הפסיד: תבע את מגל וריקלין ולא יקבל דבר, בעיתון מקור ראשון, 6 בספטמבר 2023 אורן פרסיקו, "אני יודע בדיוק מתי התחלת להשתמט", באתר העין השביעית, 18 בדצמבר 2023 אורן פרסיקו, איל נוה תובע חצי מיליון שקל מינון מגל, באתר העין השביעית, 6 באפריל 2024 ינון מגל - זן אחר, באתר ישראל היום, 18 בינואר 2013 ינון מגל חושף: למה אני לא חובש כיפה, באתר "סרוגים", 10 באפריל 2023 חיים פרלי‏, ינון מגל התחתן, באתר וואלה, 19 באפריל 2005 103FM, ‏"הרבה התנחלויות ישמחו לקלוט אותך": מדוע מגל לא מרגיש שייך למקום מגוריו?, באתר מעריב אונליין, 3 באפריל 2023